A SARC-F sarcopeniaszűrő kérdőív magyar változatának értékelése
Authors: Gasparik Andrea Ildikó , Demián Monica-Beáta , Pascanu Ionela Maria , Merlan Iulian , Hodinka László , Vereckei Edit 
Published: November 2020

Összefoglaló.
Bevezetés: A sarcopenia – időskori izomerő- és
izomtömeg-csökkenés – a természetes öregedés része, ha viszont súlyos működési
zavarokat okoz, már betegségnek tekintendő. Ezért a szövődményes, rossz
kimenetelek mérsékléséhez minél korábbi felismerése nélkülözhetetlen.
Célkitűzés: A sarcopenia kockázatának gyors értékelésére a
SARC-F szerzői egyszerű szűrő kérdőívet alkottak, amelyet a sarcopeniát
meghatározó diagnosztikus ajánlások kiemelten javallanak. E kérdőív magyar
változatának jellemzőit vizsgáltuk, annak validálása céljából.
Módszer: A kérdőívet 105, 65 éves vagy ennél idősebb
személy bevonásával teszteltük. Az izomtömeg, az izomerő és a teljesítmény
értékelése előtt a résztvevők kitöltöttek két generikus, valamint egy
betegségspecifikus életminőség-kérdőívet. A megbízhatóság, konvergens,
divergens, valamint konstruktumérvényesség vizsgálata mellett az eszköz
diagnosztikus alkalmasságát is teszteltük. Statisztikai
analízis: A Cronbach-alfa-érték, a Spearman/Pearson-féle
korrelációs koefficiensek, a khi-négyzet-teszt, a szenzitivitás, a specificitás
meghatározásához, a pozitív és negatív predikciós számításokhoz az SPSS 17.0
programot használtuk. Eredmények: A sarcopenia várható
kockázata a SARC-F-teszt szerint (≥4 pont) 36%, míg az európai
konszenzusdefiníció alapján sarcopeniásnak minősített esetek előfordulása 40%
volt. A sarcopeniás egyéneknek jelentősen magasabb – domének szerinti és
összesített – SARC-F-pontjaik voltak. A kérdőívet nagyon jó belső konzisztencia
(Cronbach-alfa: 0,755), jó specificitás és magas negatív predikciós értékek
jellemezték. Következtetés: A SARC-F magyar változata
megbízható eszköznek tekinthető a sarcopenia kockázatának gyors és olcsó
előrejelzésére. Orv Hetil. 2020; 161(47): 2000–2005.
Summary.
Introduction: Sarcopenia is an age-related involution process,
causing a significant functional disability, therefore it can be classified as a
disease. Early recognition of the disease is essential.
Objetive: Authors of the original SARC-F questionnaire
developed a simple and rapid screening tool, recommended by the European Working
Group on Sarcopenia as the mandatory first step in the diagnostic process of
sarcopenia. Our study aimed to test and validate the Hungarian version of this
instrument. Method: 105 volunteers of 65+ years were recruited
and evaluated for sarcopenia (muscle mass, strength and performance).
Participants completed the SARC-F, other two generic and one disease-specific
quality-of-life questionnaires. We checked the instrument for reliability,
validity (discriminative power, construct, convergent and divergent validity)
and screening performance. Statistical analysis: Cronbach’s
alpha test, the Pearson/Spearman’s correlation coefficient, chi-square test,
sensitivity, specificity, positive and negative predictive value calculations
have been performed. The SPSS 17.0 statistical program was used.
Results: The prevalence of sarcopenia according to the
SARC-F test (score: ≥4) was 36%, while 40% was diagnosed with the European
consensus definition. Sarcopenic individuals had significantly higher SARC-F
total and domain scores. Very good internal consistency (Cronbach’s alpha
0.755), specificity and negative predictive values were found.
Conclusion: A reliable, rapid and inexpensive sarcopenia
indicator is now available to timely detect the Hungarian-speaking patients at
risk of sarcopenia. Orv Hetil. 2020; 161(47): 2000–2005.